ananddey/assamese-wiki-corpus huggingface dataset:
ম্যানমাৰৰ নাৰী

ঐতিহাসিক ভাবে, ম্যানমাৰৰ (বাৰ্মা বুলিও জনা যায়) নাৰীসকলক সামাজিকভাৱে যথেষ্ট মৰ্যাদা আৰু সন্মান দিয়া হয়। মিয়া সৈনে(Mya Sein) কৰা গবেষণা অনুসাৰে ম্যানমাৰৰ নাৰী সকল এক শতিকাৰ পূৰ্বৰে পৰা স্বাধীনভাৱে জীৱন নিৰ্বাহ কৰিছিল। এওঁলোকৰ মাজত বৌদ্ধ আৰু হিন্দু ধৰ্মৰ প্ৰভাৱ আছিল যদিও বাণিজ্য আৰু আইনত সেই সময়ৰ পৰাই পাকৈত আছিল। ম্যানমাৰ এসময়ত মাতৃপ্ৰধান দেশ আছিল বাবে তেলৰ খনিৰ কুঁৱা বিলাকৰ একস্বত্বাধিকাৰী হোৱাৰ উপৰিও মহিলাসকলক গাঁ‌ও পঞ্চায়তৰ মুৰব্বী উত্তৰাধিকাৰী হিচাবে গণ্য কৰা হৈছিল। বাৰ্মি মহিলাক ৰজাই ৰাজসভাত একোটাকৈ প্ৰধান পদ দিছিল আৰু তাৰপৰাই ৰাণী হ'ব পাৰিছিল।

পৰম্পৰাগত পোছাক

টামেইন হৈছে বাৰ্মিজ মহিলাসকলৰ এটি পৰম্পৰাগত পোছাক। এই কঁকালত মেৰিয়াই পিন্ধা দীঘল স্কাৰ্টৰ দৰে পোছাকটো কোনবাং ৰাজবংশৰ (১৭৫২-১৮৫৫) সময়ৰ পৰা মহিলাসকলে পিন্ধিবলৈ ল'লে। কোনোবা কোনোবাই এই কাপোৰখনত দুটা ভাঁজ দি ও পেটৰ ওপৰেদি নি কঁকালৰ বাওঁফাল টানকৈ মেৰিয়াই পিন্ধে।

ইয়াৰ তুলনাত বাৰ্মিজ পুৰুষসকলে কাপোৰখন কঁকালৰ তলত বান্ধি পিন্ধে আৰু ইয়াক পাহচু বোলা হয়।

প্ৰেম আৰু বিবাহ

পূৰ্বতে বাৰ্মাৰ মহিলাসকলক বিদেশী পুৰুষৰ লগত বিবাহৰ অনুমতি দিয়া হৈছিল যদিহে বিভাগীয় আদালতত ২১ দিনৰ ভিতৰত সতৰ্ক সংবাদ দিয়া হয়। কিন্ত ২০১০ চনৰ মে' মাহৰ পৰা বাৰ্মা চৰকাৰে বাৰ্মাৰ মহিলাসকলক বিদেশী পুৰুষৰ লগত বিবাহ হোৱাতো নিষিদ্ধ কৰিলে।ইয়াৰে প্ৰস্তাবিত কাৰণসমূহৰ মাজৰ এটা কাৰণ আছিল মানৱ সৰবৰাহ। বাৰ্মিজ মহিলা সকলক মানৱ সৰবৰাহৰ ব্যৱসায়ী সকলে পাকিস্তান আৰু থাইলেণ্ডলৈ লৈ গৈ যৌন ব্যৱসায়ী সকলক গটাই দিছিল।

নাৰী অধিকাৰ

২০০০ চনত প্ৰকাশ পোৱা 'এছিয়ান ৱুমেনচ্ ৰিচ'ৰ্চ একচেঞ্জ '(AWORC) নামৰ ফ'ৰাম বাতৰিত (আগষ্ট ১৯৯৮) বাৰ্মাৰ মানৱ অধিকাৰৰ কথা বৰ্ণনা কৰি কোৱা হৈছে যে, মাতৃপ্ৰধান হৈয়ো পৰম্পৰাগত ভাৱে বাৰ্মিজ মহিলাসকল সন্তানৰ কাৰণে নিজস্ব সকলো ত্যাগ কৰিব পৰা স্বভাৱৰ হয়। প্ৰতিবেদনত এই কথাও উল্লেখ কৰিছে যে নগৰ আৰু চহৰৰ বাৰ্মিজ মহিলাসকল অৰ্থনৈতিক অবনতিৰ জলবায়ুৰ দ্বাৰা প্ৰভাৱিত হৈছিল।
ফলস্বৰূপে বাৰ্মিজ পৰিয়ালবোৰে সীমিত সম্পদৰ মহিলাতকৈ লাহে লাহে পুৰুষৰ অধিকাৰক বেছিকৈ গুৰুত্ব দিবলৈ ধৰিলে। এই পৰিবৰ্ত্তনে বাৰ্মিজ মহিলা সকলক পুষ্টিকৰ আহাৰ, ঔষধ, চিকিৎসা সেৱা, বৃত্তিমূলক প্ৰশিক্ষণ আৰু উচ্ছ শিক্ষা ইত্যাদিৰ সুযোগবোৰৰ পৰা আঁতৰাই পেলাবলৈ সক্ষম হৈছে। লাহে লাহে বাৰ্মাৰ মহিলাসকল দাসত্ত্ব, হত্যা, নিৰ্যাতন, ধৰ্ষণ আৰু আক্ৰমণৰ চিকাৰ হৈ সাময়িক বাহিনীৰ অনিচ্ছুক বুজা কঢ়িওৱা আৰু অবৈতনিক শ্ৰমিক হ'বলৈ বাধ্য হয়।

তথ্য সংগ্ৰহ

শ্ৰেণী:দেশভেদে নাৰী
শ্ৰেণী:নাৰীৰ অধিকাৰ
শ্ৰেণী:ম্যানমাৰ
কৃষ্ণ ভূঞা

কৃষ্ণ ভূঞা অসমৰ এগৰাকী গল্পকাৰ৷ তেখেত আৱাহন যুগৰ প্ৰধান গল্পকাৰসকলৰ মাজৰ এজন আছিল৷

জন্ম আৰু বংশ পৰিচয়

তেখেতৰ জন্ম ১৯১৪ চনত, যোৰহাট চহৰত। পিতৃ নৰেন্দ্ৰ নাথ ভূঞা, তেখেত আছিল চৰকাৰী হাইস্কুলৰ শিক্ষক। মাতৃৰ নাম ধনদা ভূঞা।

শিক্ষা

১৯৩২ চনত যোৰহাট চৰকাৰী হাইস্কুলৰ পৰা প্ৰথম বিভাগত মেট্ৰিক পৰীক্ষাত উত্তীৰ্ণ।
আই এ– যোৰহাট কলেজ, ১৯৩৪
বি এ- কটন কলেজ
এম এ- কলিকতা বিশ্ববিদ্যালয়

জীৱিকা

চৰকাৰী চাকৰি। সমবায় বিভাগৰ যুটীয়া পঞ্জীয়ক হিচাপে অৱসৰ গ্ৰহণ। ৷

বিবাহ

যোৰহাটৰ স্বৰ্গীয় যোগেশ্বৰ দুৱৰাৰ প্ৰথমা কন্যা শ্ৰীমতী আশালতা ভূঞাৰ সৈতে ১৯৪৪ চনত বিবাহ পাশত আবদ্ধ হয়। ৷

প্ৰকাশিত গ্ৰন্থ

ৰামধেনুৰ ৰং (গল্প সংকলন, ১৯৬২)
উত্তৰ মেঘ (উপন্যাস, ১৯৮৪),
ফুল আৰু জাবৰ (গল্প সংকলন, ১৯৮৮)
বিয়া যাৰ নহ'ল (গল্প' সংকলন)
নাম স্থিৰ নোহোৱা ষোল্লটা গল্পৰ এটা সংকলন
ধনেশ্বৰ চফতহঁতৰ বাবে (উপন্যাস)

অপ্ৰকাশিত পাণ্ডুলিপি

অংকীয়া নাটিকা পাঁচখন, অনাতাঁৰ কেন্দ্ৰৰ পৰা প্ৰচাৰিত
হালধীয়া চৰাই (কবিতাৰ সংকলন)

তথ্যসূত্ৰ

শ্ৰেণী:অসমীয়া গল্পকাৰ
১০ আগষ্ট

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৮৯৩ - ৰুডলফ ডিজেলৰ দ্বাৰা প্ৰথমটো ডিজেল চালিত ইঞ্জিন প্ৰদৰ্শিত হৈছিল।
১৯৭৭ - আছফ হ’লৰ দ্বাৰা মংগল গ্ৰহৰ উপগ্ৰহ ‘‘ডেইমছ’’ আৱিষ্কৃত হৈছিল।
১৯৭৯ - ভাৰতৰ প্ৰথম উপগ্ৰহ উৎক্ষেপক যান SLV-3 শ্ৰীহৰিকোটাৰপৰা পুৱা ৭-৫৮ বজাত উৎক্ষেপন কৰা হয়। পৰীক্ষামূলকভাৱে নিৰ্মিত এই যানৰ দৈৰ্ঘ্য ২২ মিটাৰ আৰু ওজন ১৭ টন। উল্লেখ্য যে উৎক্ষেপণৰ ৫ মিনিট ১৫ ছেকেণ্ডৰ পিছতে ই ধ্বংসপ্ৰাপ্ত হয়।

জন্ম

১৭৮২ - চাৰ্লছ জেমছ নেপিয়াৰ, ইংৰাজ সৈনিক, বোম্বাই আৰ্মীৰ সেনাপতি আৰু সিন্ধৰ গৱৰ্ণৰ আছিল।
১৮১৪ - হেনৰী নেষ্টলেই, জাৰ্মনী আৰু চুইজাৰলেণ্ডৰ উদ্য়োগপতি, বিশ্বৰ বৃহৎ খাদ্য় আৰু পানীয় কোম্পানী নেষ্টলেইৰ (Nestle) প্ৰতিষ্ঠাতা।
১৮৬০ - বিষ্ণু নাৰায়ণ ভাটখাণ্ডে, ভাৰতীয় সংগীতত নৱযুগৰ সূচনা কৰোঁতা।
১৮৭০ - আৰ্নেষ্ট ৰাডাৰফোৰ্ড, ইংৰাজ পদাৰ্থ বিজ্ঞানী। তেওঁ ১৯০৮ চনত ৰসায়ন বিজ্ঞানৰ ন’বেল বঁটা লাভ কৰিছিল।
১৮৯৪ - বৰাহগিৰি বেংকটগিৰি, ভাৰতৰ চতুৰ্থ গৰাকী ৰাষ্ট্ৰপতি।
১৯৩৮ - ফটেহ সিং ৰাথোড়, প্ৰকৃতিবিদ।
১৯৬০ - এণ্টনিঅ' বেণ্ডেৰাছ, স্পেইনৰ অভিনেতা আৰু গায়ক।
১৯৬৩ - ফুলন দেৱী, ভাৰতীয় লোকসভাৰ সাংসদ; একালৰ দস্যু ৰাণী।
১৯৯৭ - কাইলী জেনাৰ, আমেৰিকাৰ জনপ্ৰিয় মডেল আৰু ব্য়ৱসায়ী।
১৯৯২ - ভমিদিপতি সাই প্ৰনীত, ভাৰতীয় বেডমিণ্টন খেলুৱৈ।

মৃত্যু

১৮৯৬ - অটো লিলিয়ানথল, জাৰ্মান উৰাজাহাজ বিজ্ঞানী, সফল গ্লাইডাৰ উৰণৰ বাবে 'ফ্লাইংমেন' হিচাপে বিখ্যাত।
১৯১৫ - হেনৰী ম'জলি, ইংৰাজ পদাৰ্থ বিজ্ঞানী, আনৱিক সংখ্য়াৰ বাবে বিখ্য়াত।
১৯৪৫ - বাৰ্ট হাচিংছ গ'ডাৰ্ড, আমেৰিকান অভিযন্তা, অধ্যাপক, পদাৰ্থবিজ্ঞানী আৰু আৱিষ্কাৰক। তেখেতক পৃথিৱীৰ প্ৰথম তৰল-ইন্ধনযুক্ত ৰকেট সৃষ্টি আৰু নিৰ্মাণকৰাৰ কৃতিত্ব দিয়া হয়।
১৯৮২ - তচদ্দুক ইউছুফ, অসমীয়া চলচ্চিত্ৰ, অনাতাঁৰ আৰু মঞ্চ অভিনেতা।
১৯৯৫ - হৰিশংকৰ পৰসাঈ, হিন্দী সাহিত্যৰ এগৰাকী প্ৰসিদ্ধ লেখক আৰু ব্যংগকাৰ।
২০০২ - ইউগেন অ'ডাম, জীৱবিজ্ঞানী আৰু পৰিৱেশ বিজ্ঞানী।
২০১০ - অতুল বৰদলৈ, প্ৰসিদ্ধ চলচ্চিত্ৰ পৰিচালক, নতুন অসমীয়া দৈনিক কাকতৰ উপ-সম্পাদক।

দিৱস

আন্তৰ্জাতিক জৈৱডিজেল দিৱস।
স্বাধীনতা দিৱস (ইকুৱেডৰ)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন

তথ্য়সূত্ৰ
মনসা

মনসা দেৱী হৈছে হিন্দু ধৰ্মৰ এগৰাকী দেৱী, তেওঁক সৰ্পৰ লগত জড়িত দেৱী হিচাপে  বিশ্বাস কৰা হয়।মূলত বংগদেশ আৰু উত্তৰ ভাৰত আৰু উত্তৰ পূৰ্বাঞ্চলতো সৰ্পদোষ নিৱাৰণৰ বাবে তেওঁৰ পূজা কৰা হয়। মনসা হৈছে সৰ্পৰাজ বাসুকীৰ ভগ্নী আৰু  জৰুৎকাৰু মুনিৰ পত্নী । সৰ্পবিষ নিৱাৰণ কৰাৰ বাবে তেওঁক বিষহৰি নামেৰেও জনা যায়।
তেওঁক নিত্যা (চিৰন্তনী) আৰু পদ্মাবতী নামেৰেও জনা যায়।

তথ্যসূত্ৰ

শ্ৰেণী:হিন্দু দেৱী
অভিকা গৌৰ

অভিকা গৌৰ (ইংৰাজী: Avika Gor; জন্ম: ৩০ জুন ১৯৯৭) এগৰাকী ভাৰতীয় অভিনেত্ৰী যিয়ে মূলতঃ হিন্দী আৰু তেলুগু চলচ্চিত্ৰ আৰু টেলিভিছনত কাম কৰে। গৌৰক বালিকা বধূত আনন্দী সিং আৰু চশুৰাল চিমাৰ কাত ৰোলী দ্বিবেদী ভৰদ্বাজৰ চৰিত্ৰত কৰা অভিনয়ৰ বাবে সৰ্বাধিক জনা যায়। তেওঁ চাৰিটা ইণ্ডিয়ান টেলিভিছন একাডেমী এৱাৰ্ড আৰু এটা চাউথ ইণ্ডিয়ান ইণ্টাৰনেচনেল মুভি এৱাৰ্ড সহ কেইবাটাও সন্মান লাভ কৰিছে।

টেলিভিছনত শিশু শিল্পী হিচাপে কাম কৰাৰ পাছত গৌৰে হিন্দী ছবি মৰ্নিং ৱাকৰ (২০০৯) জৰিয়তে চলচ্চিত্ৰ জগতত আত্মপ্ৰকাশ কৰে। তেওঁ উইয়ালা জাম্পালা (২০১৩) ছবিৰ জৰিয়তে তেলেগু চলচ্চিত্ৰলৈ সম্প্ৰসাৰিত হয়, যাৰ বাবে তেওঁ শ্ৰেষ্ঠ নৱাগতা অভিনেত্ৰীৰ চিমা (SIIMA) বঁটা লাভ কৰে। তেওঁৰ আন কেইখনমান উল্লেখযোগ্য ছবি হ’ল— চিনেমা ছুপিস্থা মাৱা (২০১৫), কেয়াৰ অৱ ফুটপাথ ২ (২০১৫), এক্কাদিকি পোথাৱু চিন্নাৱাদা (২০১৬), ৰাজু গাৰী গাধী ৩ (২০১৯), ১৯২০: হৰৰ্ছ অৱ দা হাৰ্ট (২০২৩) আৰু ষন্মুখ (২০২৫)।

প্ৰাৰম্ভিক জীৱন

গৌৰৰ জন্ম ১৯৯৭ চনৰ ৩০ জুনত মুম্বাইৰ এটা গুজৰাটী পৰিয়ালত হৈছিল। তেওঁ মুম্বাইৰ মুলুণ্ড উপকণ্ঠৰ চেৰন ইংলিছ হাইস্কুলত পঢ়া-শুনা কৰিছিল।

কেৰিয়াৰ

গৌৰে ২০০৭ চনত শশশ্ব... কই হ্যায় ধাৰাবাহিকৰ জৰিয়তে হিন্দী টেলিভিছনত আত্মপ্ৰকাশ কৰে। তেওঁ ২০১৩ চনত উইয়ালা জাম্পালাৰ জৰিয়তে তেলেগু চলচ্চিত্ৰ জগতত (টলিউড) খোজ পেলায় আৰু এই ছবিখনৰ বাবে শ্ৰেষ্ঠ নৱাগতা অভিনেত্ৰীৰ 'চিমা' বঁটা লাভ কৰে।

২০২২ চনত গৌৰে কাজাখাস্তানৰ ছবি কাজাখ বিজনেছ ইন ইণ্ডিয়াৰ জৰিয়তে কাজাখাস্তানৰ চলচ্চিত্ৰ জগতত অভিষেক ঘটায়। তেওঁ ছবিখনৰ স্পিন-অফ মুভি আই গো টু স্কুলতো অভিনয় কৰিছিল।

২০২৫ চনত গৌৰে আদি সাইকুমাৰৰ বিপৰীতে ষন্মুখ নামৰ ছবিত এগৰাকী অনুসন্ধানকাৰী সাংবাদিকৰ চৰিত্ৰত অভিনয় কৰে। একে বছৰতে তেওঁ তেওঁৰ বাগদত্তা মিলিন্দ চান্দৱানীৰ সৈতে ৰিয়েলিটি শ্ব’ পতি-পত্নী ঔৰ পংগা – জোড়ীয়োঁ কা ৰিয়েলিটি চেকত অংশগ্ৰহণ কৰে।

ব্যক্তিগত জীৱন

গৌৰে ২০১৯ চনত সমাজকৰ্মী মিলিন্দ চান্দৱানীক লগ পায় আৰু ২০২০ চনৰপৰা তেওঁলোক প্ৰেমৰ সম্পৰ্কত আবদ্ধ হয়। পাঁচবছৰীয়া সম্পৰ্কৰ অন্তত ২০২৫ চনৰ জুন মাহত এই যুগলৰ আঙঠি পিন্ধোৱা পৰ্ব (এংগেজমেণ্ট) সম্পন্ন হয়। ২০২৫ চনৰ ৩০ ছেপ্টেম্বৰত গৌৰে টেলিভিছন ধাৰাবাহিক পতি-পত্নী ঔৰ পংগা – জোড়ীয়োঁ কা ৰিয়েলিটি চেকৰ চেটত চান্দৱানীৰ সৈতে বিবাহপাশত আবদ্ধ হয়।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
দেবি স্মিথ

দেবি স্মিথ (ইংৰাজী: Debi Smith) এগৰাকী আমেৰিকান লোক-গায়িকা তথা গীতিকাৰ। ১৯৯৪ চনৰ পৰা তেওঁ ফ’ৰ বিচিন' বেবছ (Four Bitchin' Babes) নামৰ কেৱল মহিলা গায়িকা-গীতিকাৰেৰে গঠিত মূলতঃ লোক-সংগীত ধাৰাৰ হাস্যৰসময়ী, ব্যংগ বা লঘু হৃদয়ৰ গীত পৰিবেশন কৰা এটা ভ্ৰমণকাৰী দলৰ সদস্য হিচাপে কাম কৰি আহিছে।

কৰ্মজীৱন

স্মিথে অহাইঅ'ৰ দ্য কলেজ অৱ ৱুষ্টাৰৰ পৰা স্নাতক ডিগ্ৰী লাভ কৰাৰ পিছত (তেওঁ কিছু সময়ৰ বাবে দ্য কলেজ অৱ উইলিয়াম এণ্ড মেৰীত কিছু পাঠ্যক্ৰম পঢ়িছিল) আৰু ছান ফ্ৰান্সিস্কোৰ পথত গীত পৰিবেশন কৰাৰ পিছত একক কণ্ঠশিল্পী হিচাপে নিজৰ কৰ্মজীৱন আৰম্ভ কৰে।

তেওঁ নেচনেল এনডাউমেণ্ট ফৰ দ্য আৰ্টছৰ সৈতে কাম কৰিছিল আৰু তাৰ পিছত কেৱল মহিলাৰে গঠিত চেলটিক সংগীতৰ দল দ্য হেগছৰ সৈতে অনুষ্ঠান পৰিৱেশন কৰিছিল আৰু সেই সময়ছোৱাতে ব'ধ্ৰান (Bodhrán) বজাবলৈ আৰম্ভ কৰিছিল। ১৯৮০ চনত তেওঁ ভগ্নী মেগান স্মিথৰ সৈতে দ্য স্মিথ চিষ্টাৰছ হিচাপে অনুষ্ঠান পৰিবেশন কৰিবলৈ আৰম্ভ কৰে। তেওঁলোকে একেলগে ফ্লাইং ফিচ ৰেকৰ্ডছত পাঁচটা এলবাম মুকলি কৰে, য’ত ডক আৰু মাৰ্ল ৱাটছন, ছেম বুছ, মাৰ্ক অ’কন’ৰৰ দৰে সংগীতজ্ঞৰ সংগীত অন্তৰ্ভুক্ত কৰা হৈছিল।

স্মিথৰ প্ৰথম একক এলবাম ইন মাই ড্ৰিমছৰ সহ-প্ৰযোজক আছিল জন জেনিংছ আৰু তাৰ পিছত তেওঁ আৰু ছটা একক এলবাম মুকলি কৰিছে। গ্ৰেমী বঁটাৰ বাবে মনোনীত হোৱা স্মিথে কেইবাবাৰো ৱামি বঁটা (ৱাশ্বিংটন এৰিয়া মিউজিক এৱাৰ্ড) লাভ কৰিছে।

ব্যক্তিগত জীৱন

দেবি তেওঁৰ স্বামী মাইকেল জাৱৰেকৰ সৈতে ৱাশ্বিংটন ডি চিৰ কাষৰ ফলছ ক্ৰাঞ্চত বাস কৰে।

তথ্য সংগ্ৰহ

শ্ৰেণী:আমেৰিকান কণ্ঠশিল্পী
লেচবিয়ান ইৰেজাৰ

লেচবিয়ান ইৰেজাৰ (লেচবিয়ান নিশ্চিহ্নকাৰী) হৈছে লেচবিয়ানফ’বিয়াৰ এক প্ৰকাৰ, য’ত ইতিহাস, শিক্ষা, সংবাদ মাধ্যম আৰু অন্যান্য প্ৰাথমিক উৎসৰ পৰা লেচবিয়ান মহিলা বা সম্পৰ্কৰ প্ৰমাণক আওকাণ, আঁতৰোৱা, মিছা বা পুনৰ ব্যাখ্যা কৰাৰ প্ৰৱণতা জড়িত হৈ থাকে। লেচবিয়ান মচি পেলোৱাটোৱে এনে কাণ্ডকো বুজায় য'ত নাৰীবাদী গোটৰ ভিতৰত বা এলজিবিটিকিউ সম্প্ৰদায়ৰ ভিতৰত লেচবিয়ান বিষয়, সক্ৰিয়তা আৰু পৰিচয়ক তুচ্ছজ্ঞান বা আওকাণ কৰা হয়।

ইতিহাসত

সাংবাদিক আৰু লেখিকা ভিক্টোৰিয়া ব্ৰাউনৱৰ্থে লিখিছে যে ঐতিহাসিক অভিলেখৰ পৰা লেচবিয়ান যৌনতাক মচি পেলোৱাটো "সকলো স্বায়ত্তশাসিত নাৰী যৌনতাক মচি পেলোৱাৰ দৰেই : নাৰীৰ যৌন ইচ্ছাক সদায় পুৰুষৰ দৃষ্টিৰ নিৰ্মাণ আৰু পৰিসৰৰ ভিতৰত চোৱা, আলোচনা কৰা আৰু চিত্ৰিত কৰা হৈছে।" কেতিয়াবা যেতিয়া এলজিবিটি সংগঠনসমূহে লেচবিয়ানসকলৰ অৱদানক স্বীকৃতি দিব নোৱাৰে, তেতিয়া লেচবিয়ানসকলক মচি পেলোৱাটো সম্ভৱ হয়। উদাহৰণস্বৰূপে, ২০১৮ চনত ষ্টোনৱাল দাঙ্গা সম্পৰ্কে দিয়া এক বিবৃতিত আমেৰিকাৰ নেচনেল লেচবিয়ান ৰাইটছ চেণ্টাৰে ষ্টৰ্মি ডেনিয়েলছৰ বিদ্ৰোহত জড়িত থকাৰ কথা স্বীকাৰ কৰা নাছিল।

১৯১৬ চনত ব্ৰিটিছ শাসনৰ বিৰুদ্ধে আয়াৰলেণ্ডত অনুষ্ঠিত হোৱা ইষ্টাৰ ৰাইজিঙত কেথলিন লিন, মেডেলিন ফ্ৰেঞ্চ-মুলেন, মাৰ্গাৰেট শ্বনাইডাৰ, এলিজাবেথ অ’ফেৰেল, জুলিয়া গ্ৰেনান আদি বহুতো লেচবিয়ানে অংশগ্ৰহণ কৰে। তেওঁলোকৰ অৱদান আৰু যৌনতাক বহুদিনৰ পৰা আওকাণ কৰা হৈছিল বা দেখিও নেদেখাৰ ভাও জুৰিছিল। ইউনিভাৰ্চিটি কলেজ ডাবলিনৰ মেৰী মেকঅলিফে লক্ষ্য কৰিছে যে, বছৰ বছৰ ধৰি জীৱনীকাৰসকলে লিন আৰু ফ্ৰেঞ্চ-মুলেনক দম্পতী হিচাপে বৰ্ণনা কৰাৰ ধাৰণাটোৰ প্ৰতি "প্ৰতিৰোধী" আছিল, যদিও সেয়া আছিল বুলি প্ৰমাণিত সত্য।

আমেৰিকাত কেথী কোজাচেংকো ১৯৭৪ চনত নিৰ্বাচনত জয়ী হোৱা প্ৰথমগৰাকী মুকলিকৈ সমকামী ৰাজনৈতিক প্ৰাৰ্থী হিচাপে পৰিগণিত হয়। কিন্তু এলজিবিটি ইতিহাসত এই কৃতিত্বৰ কাৰণ ভুলকৈ ছান ফ্ৰান্সিস্কোৰ ৰাজনীতিবিদ হাৰ্ভি মিল্ক বুলি কোৱা হৈছিল।

তথ্যসূত্ৰ

শ্ৰেণী:এলজিবিটি
শ্ৰেণী:নাৰী
শ্ৰেণী:নাৰীবাদ
শ্ৰেণী:নাৰীবাদী
ষ্ট্ৰিক্স (কিংবদন্তিমূলক জীৱ)

ষ্ট্ৰিক্স (ইংৰাজী: strix) এবিধ ৰোমান কিংবদন্তিমূলক জীৱ৷ ধ্ৰুপদী প্ৰাচীন কালৰ পৌৰাণিক কাহিনীত মতে এই জীৱটোৱে মানুহৰ মাংস আৰু তেজ খাই জীয়াই থাকে৷ ৰুগ্ন শগুণৰ পৰা ৰূপান্তৰিত হৈ এই জীৱটো সৃষ্টি হোৱা বুলি কোৱা হয়। ইয়াৰ দ্বাৰা ডাইনী আৰু লোককথাৰ আনুষংগিক কুৎসিত সত্তাকো বুজোৱা হৈছিল।

বিৱৰণ

শাৰীৰিক ৰূপ

অভিডৰ ফাষ্টিত বৰ্ণনা কৰা অনুসৰি ষ্ট্ৰিক্স হৈছে বহল চকু, শক্তিশালী ঠোঁট, ধূসৰ বগা ডেউকা আৰু আকোঁটা নখ থকা এবিধ ডাঙৰ মূৰৰ চৰাই। ধ্ৰুপদী সাহিত্যত এইটোৱেই একমাত্ৰ ষ্ট্ৰিক্সৰ সম্যক বৰ্ণনা। অন্য ঠাইত ইয়াক গাঢ় ৰঙৰ বুলি বৰ্ণনা কৰা হৈছে। এয়া সম্ভৱতঃ এটা ফেঁচা হ’ব পাৰে কিন্তু ওলোটাকৈ ওলমি থকা বৰ্ণনাৰ পৰা বাদুলিৰ বুলিও সন্দেহ কৰা হয়।

পৰবৰ্তী লোককথা সমূহত চৰাই সদৃশ ষ্ট্ৰিক্সে কেঁচুৱাৰ (মানুহৰ) ওঁঠত গাখীৰ ছটিয়াই দিছিল বুলি কোৱা হয়। প্লিনিয়ে তেওঁৰ নেচাৰেল হিষ্ট্ৰিত এয়া অৰ্থহীন কথা বুলি উল্লেখ কৰিছিল কিয়নো ইয়াৰ দ্বাৰা কি চৰাইক বুজোৱা হৈছে সেইটো প্ৰতিষ্ঠা কৰাটো অসম্ভৱ বুলি তেওঁ মন্তব্য কৰিছে।

অভিডে বৰ্ণনা কৰা ষ্ট্ৰিক্সে এইবোৰকৈ অধিক ক্ষতি কৰে৷ সেই অনুসৰি ষ্ট্ৰিক্সে কেঁচুৱাৰ অন্ত্ৰ উলিয়াই তেজ খায় বুলি কোৱা হৈছিল। অভিডে ষ্ট্ৰিক্সবোৰক প্ৰকৃতিৰ চৰাই বা যাদুৰ বলত সৃষ্টি হোৱা জীৱ বা যাদুকৰী মন্ত্ৰ ব্যৱহাৰ কৰি ডাইনীসকলৰ ৰূপান্তৰ হোৱাৰ সম্ভাৱনাৰ কথা উল্লেখ কৰিছিল।

টোকা

তথ্য সংগ্ৰহ

শ্ৰেণী:কিংবদন্তিমূলক জীৱ
মিঠা আলুৰ ভাজি

মিঠা আলুৰ ভাজি জনপ্ৰিয় আলু ভাজিকে ধৰি বিভিন্ন খাদ্য আৰু খাদ্যত ভজা মিঠা আলুৰ বৈশিষ্ট্য আছে, যিটো আলুৰ পৰিৱৰ্তে মিঠা আলু ব্যৱহাৰ কৰা ফ্ৰেন্স ফ্ৰাইৰ প্ৰকাৰ। গিনিৰ খাদ্যত ভজা মিঠা আলুক পেটেট বুলি জনা যায়, য'ত ই আলুতকৈ অধিক জনপ্ৰিয় আৰু ভাজি বনাবলৈ অধিক ব্যৱহাৰ কৰা হয়।

আমেৰিকাত ভজা মিঠা আলুৰ ৰেচিপি ঊনবিংশ শতিকাৰ পৰাই আৰম্ভ হয়। কোনোৱে মিঠা আলু ভাজিবৰ আগতে সিদ্ধ কৰিবলৈ কয়, আনহাতে কোনোৱে চেনিৰ সৈতে ভাজিবলৈ কয়।

কোৰিয়ান খাদ্যত গগুমা-টুগিম ভজা মিঠা আলুৰ খাদ্য। ভাৰতীয় খাদ্যত কানাংগা ফড়ি-টাৱা হৈছে লঘুভাৱে মাখন সনা আৰু ভজা মিঠা আলুৰ খাদ্য।

পুষ্টি

আলু ব্যৱহাৰ কৰি তৈয়াৰ কৰা ফ্ৰেঞ্চ ফ্ৰাইৰ তুলনাত দুয়োটাতে মেক্ৰ’-নিউট্ৰিয়েণ্ট, কেলৰি, কাৰ্বহাইড্ৰেট, ফাইবাৰ আৰু চৰ্বিৰ মাত্ৰা একেধৰণৰ (ৰন্ধা আগতে)। মিঠা আলুৰ ভাজিত আঁহ, কেলচিয়াম আৰু ভিটামিন এ বেছি থাকে, আনহাতে আলুৰ ভাজিত আইৰণ, পটাছিয়াম আৰু ভিটামিন চি বেছি থাকে। কিন্তু যদি মিঠা আলুৰ "ফ্ৰাই" প্ৰকৃততে বেক কৰা হয়, তেন্তে ইয়াৰ চৰ্বি বহুত কম হ'ব।

তথ্য সূত্ৰ

শ্ৰেণী:খাদ্য
শ্ৰেণী:নিৰামিষ আহাৰ
হৰিচন্দ মেঘ দালায়া

হৰিচন্দ মেঘ দালায়া (২২ অক্টোবৰ ১৯২১ – ১৪ ছেপ্টেম্বৰ ২০০৪) বিশ্বৰ প্ৰথমটো ম'হৰ গাখীৰৰ বাবে স্প্ৰে-ড্ৰাইয়াৰৰ উদ্ভাৱক আছিল। তেওঁৰ এই উদ্ভাৱনে ভাৰতৰ দুগ্ধ পালন উদ্যোগত (অপাৰেচন ফ্লাড) বৈপ্লৱিক পৰিৱৰ্তন আনিছিল আৰু আমুল সমবায়ৰ অপৰিসীম সফলতাৰ ভেটি স্থাপন কৰিছিল।

১৯৪৪ চনত পুণেৰ পুনেৰ কৃষি অভিযান্ত্ৰিক মহাবিদ্যালয়ৰ পৰা দালায়াই স্নাতক ডিগ্ৰী লাভ কৰে। ১৯৪৮ চনত মিচিগানৰ মিচিগান ষ্টেট ইউনিভাৰ্চিটিৰ পৰা ডেইৰী টেকন’লজিত তেওঁ স্নাতকোত্তৰ ডিগ্ৰী লাভ কৰে। ১৯৫০ চনত তেওঁ বষ্টনৰ হাৰ্ভাৰ্ড বিজনেছ স্কুলৰ পৰা এডভান্সড বিজনেছ মেনেজমেণ্ট প্ৰগ্ৰেম সম্পূৰ্ণ কৰে। এইচ এম দালায়া তাত পতিয়ন যোৱা নাছিল আৰু তেওঁ নিজৰ কথা প্ৰমাণ কৰিবলৈ দৃঢ়প্ৰতিজ্ঞ আছিল।

প্ৰযুক্তিগত অগ্ৰগতি

১৯৫৫ চনত তেওঁৰ তীক্ষ্ণ প্ৰযুক্তিগত জ্ঞান আৰু অভিযান্ত্ৰিক পাৰদৰ্শিতাৰ ফলত গুজৰাটৰ আমুল ডেইৰীত পেটেণ্টযুক্ত স্প্ৰে ড্ৰাই ইকুইপমেণ্ট সংস্থাপিত কৰা হয়৷ যি বিশ্বৰ প্ৰথম ম'হৰ গাখীৰ স্প্ৰে-ড্ৰাইয়াৰ।

ছবি-ভঁৰাল

তথ্যসূত্ৰ

শ্ৰেণী:ভাৰতীয় ব্যক্তি
শ্ৰেণী:অভিযন্তা
শ্ৰেণী:প্ৰযুক্তিবিদ
শ্ৰেণী:মৃত ব্যক্তি
শ্ৰেণী:উদ্ভাৱক
কৰ্ণম মল্লেশ্বৰী

কৰ্ণম মল্লেশ্বৰী (ইংৰাজী: Karnam Malleswari,জন্ম,১৯৭৫ চন ১ জুন) ভাৰতৰ অন্ধ্ৰ প্ৰদেশৰ এগৰাকী প্ৰখ্যাত ভাৰোত্তোলক (weightlifter)। ২০০০ চনৰ চিডনী অলিম্পিক ত তেওঁ ব্ৰঞ্জ পদক লাভ কৰি অলিম্পিকত পদক জয় কৰা প্ৰথম ভাৰতীয় মহিলা হিচাপে ইতিহাস ৰচনা কৰে। তেওঁৰ কঠোৰ পৰিশ্ৰম, দৃঢ় মনোবল আৰু শৃংখলাই তেওঁক বিশ্বমঞ্চত সফলতা অৰ্জন কৰিবলৈ সহায় কৰিছিল। পদ্মশ্ৰী আৰু অৰ্জুন বঁটা বিজয়ী ।

উদ্ধৃতি

“সফলতা সহজে নাহে, ইয়াৰ বাবে কঠোৰ পৰিশ্ৰম কৰিব লাগে।”
“প্ৰত্যাহ্বানবোৰেই মোক অধিক শক্তিশালী কৰে।”
“নিজৰ ওপৰত বিশ্বাস থাকিলে অসম্ভৱো সম্ভৱ হয়।”

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:ভাৰোত্তোলক
শ্ৰেণী:অৰ্জুন বঁটা বিজয়ী
ভক্তৰডবা

ভক্তৰডবা অসমৰ বৰপেটা জিলাত অৱস্থিত এখন বজাৰ। ই কালদিয়া নদীৰ পাৰত অৱস্থিত। কাষৰীয়া গাঁওসমূহৰ ভিতৰত নলীগাঁও, হেলচাৰ পাম, নলীৰ পাম, নলীৰ পাথাৰ, কাৱৈমাৰী ব্লক নং ৯, কাৱৈমাৰী ব্লক নং ১০, পিঠাদী গাঁও আৰু পিঠাদী পাম।

ভৌগোলিক বিৱৰণ

ভৌগোলিকভাৱে ভক্তৰডবা
ত অৱস্থিত। সাগৰ পৃষ্ঠৰ পৰা ইয়াৰ গড় উচ্চতা প্ৰায় ৪৩ মিটাৰ (১৪১ ফুট)।

যাতায়ত ব্যৱস্থা

কয়াকুছি নলীগাঁও পথে ভক্তৰডবা বজাৰক জিলাৰ সৈতে সংযোগ কৰে। ৰাজহুৱা পৰিবহণ বাছ আৰু মিনি বাছৰ ব্যৱস্থা আছে যিয়ে জিলাখন আৰু গুৱাহাটী মহানগৰীক সংযোগ কৰে।

শিক্ষা

বিদ্যালয়
পশ্চিম পাকা আজাদ মেমোৰিয়েল হাইস্কুল।
পশ্চিম পাকা আজাদ মেমোৰিয়েল এম.ই মাদ্ৰাছা।
দেশ ভক্ত এম.ই.স্কুল।
দেশভক্ত গাৰ্লচ হাইস্কুল।
নলীগাঁও এইচ প্ৰি-চিনিয়ৰ মাদ্ৰাছা।
দেশভক্ত প্ৰাক জ্যেষ্ঠ মাদ্ৰাছা।
এন.কে গাৰ্লছ হাইস্কুল।
পিঠাদী হাইস্কুল।
ৰেড ৰোজ মডেল স্কুল।
আধুনিক ইংৰাজী বিদ্যালয় (ভক্তৰডবা)।
ৰয়েল একাডেমী আজাদ জাতীয় বিদ্যালয়।
এক্সিলেণ্ট একাডেমী (ভক্তৰডবা)।
গ্ল’বেল একাডেমী।
এ.কে টেলেণ্ট একাডেমী (ভক্তৰডবা)।
নাইন ষ্টাৰ গোল্ডেন একাডেমী।
নিউ মডেল একাডেমী (ডিবিএছ) হেলচা।
আধুনিক ইংৰাজী বিদ্যালয় (ভক্তৰডবা)।
মহাবিদ্যালয়
হৰেন্দ্ৰা চিত্ৰা জুনিয়ৰ কলেজ, ভক্তৰডবা।
হৰেন্দ্ৰা চিত্ৰা মহাবিদ্যালয়, ভক্তৰডবা।

তথ্যসূত্ৰ

শ্ৰেণী:ভাৰতৰ অসম ৰাজ্যৰ এখন বজাৰ
আব্ৰাহাম লিংকন

আব্ৰাহাম লিঙ্কন (১৮০৯ চনৰ ১২ ফেব্ৰুৱাৰীৰ পৰা ১৮৬৫ চনৰ ১৫ এপ্ৰিললৈকে) হৈছে এগৰাকী আমেৰিকাৰ ৰাষ্ট্ৰপতি।

জন্ম আৰু বংশ পৰিচয়

আব্ৰাহাম লিঙ্কনৰ জন্ম হৈছিল ১৮০৯ চনৰ ১২ ফেব্ৰুৱাৰীৰ দিনা আমেৰিকাৰ কেনটকী অঞ্চলৰ হুযেন্সভিল নামৰ ঠাইৰ সৰু কাঠৰ ঘৰ এটাত। আব্ৰাহাম লিঙ্কনৰ দেউতাকৰ নাম আছিল টমাছ লিঙ্কন আৰু মাকৰ নাম আছিল নেঞ্চি হেংকছ।

শিক্ষা

লিংকন মুখ্যতঃ স্ব-শিক্ষিত আছিল। তেওঁৰ আনুষ্ঠানিক স্কুলীয়া শিক্ষা ইণ্টাৰেণ্ট শিক্ষকসকলৰ পৰা হৈছিল। ইয়াত কেণ্টুকীত দুটা চমু কাৰ্যকাল অন্তৰ্ভুক্ত আছিল, য'ত তেওঁ পঢ়িবলৈ শিকিছিল কিন্তু সম্ভৱতঃ লিখিব নোৱাৰিছিল, সাত বছৰ বয়সত, আৰু ইণ্ডিয়ানাত, য'ত তেওঁ খেতিৰ কামৰ বাবে বিক্ষিপ্তভাৱে বিদ্যালয়লৈ গৈছিল, 15 বছৰ বয়সলৈ মুঠ 12 মাহতকৈ কম সময়ৰ বাবে। তেওঁ এজন উৎসাহী পাঠক হিচাপে অটল আছিল আৰু শিকাৰ প্ৰতি আজীৱন আগ্ৰহ বজাই ৰাখিছিল। পৰিয়াল, চুবুৰীয়া আৰু স্কুলীয়া সহপাঠীসকলে মনত পেলাইছিল যে তেওঁৰ পঢ়াৰ ভিতৰত আছিল ৰজা জেমছ বাইবেল, এচপৰ ফেবলচ,জন বুনিয়ানৰ দ্য পিলগ্ৰিমছ প্ৰগ্ৰেছ, ডেনিয়েল ডেফ'ৰ ৰবিনছন ক্ৰুচো আৰু বেঞ্জামিন ফ্ৰেংকলিনৰ আত্মজীৱনী।

চাকৰি জীৱন

তেওঁ ডাকঘৰৰ পোচমাষ্টৰৰ চাকৰি কৰিছিল। তাৰ পাছত তেওঁ সহকাৰী জৰীপ কৰ্মচাৰীৰ চাকৰি কৰিছিল নিও চালেমত। তেওঁ সফল আইনৈগ্য হিচাপে পৰিগণিত হৈছিল। তাৰ পাছতে তেওঁ ৰাজনৈতিক পেক্ষাপতত ভৰি দি সফল ৰাজনৈতিক নেতা হিচাপে পৰিগণিত হৈছিল। আৰু ১৮৬০ চনত ৫১ বছৰ বয়সত তেওঁ প্ৰথম বাৰৰ বাবে আমেৰিকা যুক্তৰাষ্ট্ৰৰ ৰাষ্ট্ৰপতি পদত নিযুক্তি লাভ কৰিছিল। আকৌ ১৮৬৫ চনৰ ৪ মাৰ্চত দ্বিতীয় বাৰৰ বাবে ৰাষ্ট্ৰপতি পদত নিযুক্তি লাভ কৰিছিল। ১৮৬৫ চনৰ ১৪ এপ্ৰিলত জন উইলকেছ বুথে তেওঁক গুলীয়াই হত্যা কৰে।

মৃত্যু

১৮৬৫ চনৰ ১৫ এপ্ৰিলৰ দিনা ৰাতিপুৱা প্ৰায় ৭:৩০ বজাত লয় লিঙ্কন ৰ মৃত্যু হয়।

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:ৰাজনীতিবিদ
শ্ৰেণী:আমেৰিকা যুক্তৰাষ্ট্ৰৰ ৰাষ্ট্ৰপতি
শ্ৰেণী:মৃত ব্যক্তি
গাইছু য়াৰী

গাইছু য়াৰী এগৰাকী আফগান মানৱ অধিকাৰ আৰু মহিলা অধিকাৰ কৰ্মী, লেখিকা, ব্লগাৰ আৰু বক্তা। আফগানিস্তানৰ মহিলা অধিকাৰৰ ক্ষেত্ৰত তেওঁক অন্যতম প্ৰচাৰক হিচাপে গণ্য কৰা হয়। তালিবানৰ নীতিক লৈ প্ৰশ্ন উত্থাপন কৰি পোনপটীয়াকৈ তালিবানৰ বিৰুদ্ধে যুঁজ দিয়াৰ বাবে তেওঁ সুপৰিচিত।

জীৱনী

ছয় বছৰ বয়সত পূব আফগানিস্তানৰ এজন তালিবান সমৰ্থক সেনাপতিৰ ছয় বছৰীয়া পুত্ৰৰ সৈতে তেওঁ বিবাহত বহিবলৈ বাধ্য হয়। আঠাইশ বছৰ বয়স হোৱাৰ পিছত বলপূৰ্বকভাৱে হোৱা যুদ্ধৰ পৰা আমেৰিকান সৈন্যৰ সহায়ত তেওঁ আমেৰিকালৈ পলায়ন কৰিবলৈ সক্ষম হয়। প্ৰথমতে তেওঁ বাগ্দান কৰা সেই তালিবান সেনাপতিৰ পুত্ৰক বিয়া কৰায় আৰু বিবাহ অনুষ্ঠানৰ মাত্ৰ দুমাহ আগতে তেওঁ আমেৰিকালৈ প্ৰব্ৰজন কৰিবলৈ ভিছা লাভ কৰিবলৈ সক্ষম হয়।

আমেৰিকাত থকাৰ সময়ছোৱাত কেৰিয়াৰৰ অগ্ৰগতি আৰু শিক্ষাৰ প্ৰতি নিজৰ মনোযোগ দিয়াৰ তেওঁ সিদ্ধান্ত লয়। ২০১৫ চনত তেওঁ নিজৰ জন্মভূমি আফগানিস্তানলৈ উভতি আহি চৰকাৰী অসামৰিক সেৱাৰ আয়ুক্ত হিচাপে কাম কৰিবলৈ আৰম্ভ কৰে।

য়াৰীয়ে আফগানিস্তানত থকা দ্য ইণ্ডিপেণ্ডেণ্ট এডমিনিষ্ট্ৰেটিভ ৰিফৰ্ম এণ্ড চিভিল চাৰ্ভিচ কমিছন (IARCSC)ত আয়ুক্ত হিচাপে কাৰ্যনিৰ্বাহ কৰিছিল। আই এ আৰ চি এছ চিৰ আয়ুক্ত হোৱাৰ উপৰিও আপীল ব’ৰ্ডৰ সদস্য হিচাপেও কাম কৰিছিল।

আফগানিস্তানৰ মহিলাসকলৰ সুৰক্ষা আৰু সুৰক্ষাৰ বাবে তেওঁ স্বেচ্ছাই পোষকতা কৰে৷ বিশেষকৈ তালিবানৰ অধিগ্ৰহণৰ পিছত আফগান মহিলাসকলৰ মংগলৰ বাবে তেওঁ ব্যাপকভাৱে কাম কৰিছে। আফগানিস্তানৰ অসামৰিক সেৱাত অধিক মহিলাৰ অংশগ্ৰহণৰ ক্ষেত্ৰতো তেওঁ নিয়োজিত হৈছিল।

তালিবানৰ জোৱানে নিজৰ ভাবী স্বামী আৰু পিতৃ দুয়োকে হত্যা কৰাৰ কথা জানিব পাৰি তেওঁ সামান্য জীৱন যাপন কৰি আছিল৷ তেওঁ তালিবানৰ বিৰুদ্ধে মাত মাতিবলৈ লোৱা সিদ্ধান্তটোৱেই তেওঁৰ জীৱনৰ টাৰ্ণিং পইণ্ট৷ সংগঠনটোক ইয়াৰ নীতিৰ বাবে গৰিহণা দিয়া হৈছিল। নাৰী দৃষ্টিভংগী আন্দোলনকো প্ৰতিনিধিত্ব কৰে৷

২০২১ চনৰ আগষ্ট মাহত তেওঁ ২০২১ চনত তালিবান ক্ষমতালৈ ঘূৰি অহাৰ পিছত আফগানিস্তানৰ পৰা পলায়ন কৰে আৰু তালিবানৰ প্ৰত্যাৱৰ্তন আফগানিস্তানৰ অসামৰিক সেৱাক উন্নীত কৰাৰ প্ৰচেষ্টাৰ বাবে ক্ষতিকাৰক হ'ব বুলি জোৰ দিয়ে।

২০২১ চনৰ অক্টোবৰ মাহত য়াৰীয়ে আফগান ভয়েচ অৱ হোপৰ নেতৃত্ব দি তালিবানৰ পৰা পলায়ন কৰা আৰু বিশ্বজুৰি নিৰ্বাসিত হৈ থকাসকলৰ আৱেগিক আখ্যান সংগ্ৰহ কৰি আহিছে।

তথ্যসূত্ৰ

শ্ৰেণী:সমাজকৰ্মী
শ্ৰেণী:আফগান মহিলা সমাজকৰ্মী
ৰজনী বক্সী

ৰজনী বক্সী মুম্বাইৰ এগৰাকী ফ্ৰীলান্স সাংবাদিক, লেখিকা আৰু সমাজচিন্তক। তেওঁ সমসাময়িক ভাৰতৰ সামাজিক, ৰাজনৈতিক আৰু অৰ্থনৈতিক আন্দোলনৰ ওপৰত গভীৰ বিশ্লেষণধৰ্মী লেখা লিখাৰ বাবে সুপৰিচিত। নাগৰিক সমাজৰ ভূমিকা, বিকল্প উন্নয়ন চিন্তা, ন্যায়ভিত্তিক অৰ্থনীতি, পৰিৱেশ সংৰক্ষণ আৰু অহিংস ৰাজনৈতিক চৰ্চাৰ বিষয়ত তেওঁৰ বিশেষ আগ্ৰহ দেখা যায়। তেওঁ বিশ্বাস কৰে যে গঠনমূলক সংলাপ আৰু অহিংস পদ্ধতিৰে সামাজিক পৰিৱৰ্তন সম্ভৱ। এই উদ্দেশ্যে তেওঁ “অহিংসা কনভাৰ্চেশ্যনছ” নামৰ অনলাইন প্লেটফৰ্ম প্ৰতিষ্ঠা কৰে আৰু ইয়াৰ কিউৰেটৰ হিচাপে বিভিন্ন চিন্তাবিদ, কৰ্মী আৰু গৱেষকৰ মাজত আলোচনা-বিনিময়ৰ সুযোগ সৃষ্টি কৰে।

তেওঁ পূৰ্বে গেটৱে হাউছ: ইণ্ডিয়ান কাউন্সিল অন গ্লোবেল ৰিলেচনছত “গান্ধী পিচ ফেল’” হিচাপে কাৰ্যনিৰ্বাহ কৰিছিল। তেওঁৰ সাংবাদিকতা ইংৰাজী] আৰু হিন্দী ভাষাৰ বহু আগশাৰীৰ বাতৰি কাকত আৰু সাময়িকীত প্ৰকাশ পাইছে। বক্সীয়ে কিংষ্টন, জামাইকাৰ বিদ্যালয়ত প্ৰাথমিক শিক্ষা গ্ৰহণ কৰাৰ পাছত ইন্দ্ৰপ্ৰস্থ কলেজ (দিল্লী), জৰ্জ ৱাশ্বিংটন বিশ্ববিদ্যালয় (ৱাশ্বিংটন ডি.চি.) আৰু ৰাজস্থান বিশ্ববিদ্যালয় (জয়পুৰ)ত উচ্চ শিক্ষা লাভ কৰে। ইয়াৰ উপৰি তেওঁ গান্ধীয় দৰ্শন, সামাজিক ন্যায় আৰু বিকল্প অৰ্থনৈতিক ব্যৱস্থাৰ ওপৰত একাধিক গ্ৰন্থ আৰু প্ৰবন্ধ ৰচনা কৰিছে, যিয়ে তেওঁক সমসাময়িক ভাৰতীয় বৌদ্ধিক পৰিসৰৰ এক উল্লেখযোগ্য কণ্ঠস্বৰ হিচাপে প্ৰতিষ্ঠা কৰিছে।

কৰ্মসমূহ

দ্য লং হল: দ্য বোম্বে টেক্সটাইল ৱাৰ্কাৰ্ছ ষ্ট্ৰাইক অৱ ১৯৮২-৮৩ (১৯৮৬)
দ্য ডিস্পিউট ওভাৰ স্বামী বিবেকানন্দ’ছ লেগেচি (১৯৯৩)
বাপু কুটি: জাৰ্নিছ ইন ৰিডিস্কভাৰী অৱ গান্ধী (১৯৯৮)
লেটছ মেক ইট হেপেন: অল্টাৰনেটিভ ইকনমিক্স (২০০৩)
এন ইকনমিক্স ফৰ ৱেল-বিয়িং (২০০৩)
বাজাৰছ, কনভাৰ্চেশ্যনছ এণ্ড ফ্ৰিডম (২০০৯)

তথ্যসূত্ৰ

বাহ্যিক সংযোগ

Bazaars, Conversations and Freedom, official website
Review of Bazaars, Conversations and Freedom
Rajni Bakshi, Author at Gateway House

শ্ৰেণী:ভাৰতীয় সাংবাদিক
ভাৰতত ঘেঁহু উৎপাদন

ভাৰতৰ আটাইতকৈ বেছি ঘেঁহু উৎপাদন হয় ইণ্ডো-গংগা সমভূমিৰ উত্তৰ-পশ্চিম অংশত। ভাৰত হৈছে বিশ্বৰ দ্বিতীয় বৃহৎ ঘেঁহু উৎপাদক দেশ। জলবায়ু পৰিৱৰ্তনে ভাৰতৰ ঘেঁহু উৎপাদনত প্ৰভাৱ পেলাইছে। ভাৰতে ঘেঁহু ৰপ্তানি নিষিদ্ধ কৰিছে।

ভূগোল

ভাৰতৰ অধিকাংশ ঘেঁহু ইণ্ডো-গংগা সমভূমিৰ উত্তৰ-পশ্চিম অঞ্চলত উৎপাদিত হয়। উত্তৰ প্ৰদেশ, পাঞ্জাব, হাৰিয়ানা আৰু মধ্য প্ৰদেশ হৈছে ভাৰতৰ মুখ্য ঘেঁহু উৎপাদক ৰাজ্যসমূহ।

উৎপাদন

পঞ্জাবে ভাৰতৰ মুঠ ঘেঁহুৰ ১৮% উৎপাদন কৰে, যাৰ ফলত পঞ্জাবক “ভাৰতৰ খাদ্য ভাণ্ডাৰ” নামেৰে জনা যায়। সেউজী বিপ্লৱৰ পিছত পঞ্জাবৰ ঘেঁহু উৎপাদন তিনি গুণ বৃদ্ধি পাইছে। ১৪ নৱেম্বৰ ২০২৫ৰ তথ্য অনুসৰি, ভাৰতত ৬.৬২ মিলিয়ন হেক্টৰ মাটিত ঘেঁহু খেতি কৰা হয়। ২০২৫লৈকে ভাৰত বিশ্বৰ দ্বিতীয় বৃহৎ ঘেঁহু উৎপাদক দেশ। ২০২৫ৰপৰা শীতকালীন খেতি আৰম্ভ হ'বলৈ পলম হোৱাত ঘেঁহুৰ দুবাৰকৈ শেষ বৃদ্ধিপৰ্যায় ভাৰতৰ প্ৰথম উষ্ণতাৰ সৈতে মিল খায়। এই অধিতাপত ঘেঁহুৰ ফুল আগতেই ফুটি যায়, শস্য আগতেই পাকে, যাৰ ফলত উৎপাদন কমে। দেশীয় বাণিজ্য মহানিৰ্দেশালয়ে পিছলৈ স্পষ্ট কৰে যে মানবিক সহায় ৰূপে ঘেঁহু ৰপ্তানি কেছ-বাই-কেছ ভিত্তিত অনুমোদিত।

২০২৪ চনৰ ১ জানুৱাৰীত ভাৰতে নিজৰ সংৰক্ষণ পৰা ১৮.৪ মিলিয়ন টন ঘেঁহুৰ সহায়ে ৮১০ মিলিয়ন লোকক বিনামূলীয়াকৈ ঘেঁহু বিতৰণ কৰাৰ নীতি গ্ৰহণ কৰে। ২০২২ চনত ভাৰতে অভ্যন্তৰীণ উৎপাদন পৰা ১৮.৮ মিলিয়ন টন ঘেঁহু কিনিছিল, যি আগবছৰৰ তুলনাত ৫৩% কম আছিল। ভাৰতৰ কৃষকসকলৰপৰা সংগৃহীত ঘেঁহুৰ ৮০% নষ্ট হৈছিল। ভাৰতত ঘেঁহুত ৪০% আমদানি শুল্ক কাৰ্যকৰী কৰিছে।

তথ্যসূত্ৰ

শ্ৰেণী:ভাৰত
শ্ৰেণী:কৃষি
শ্ৰেণী:শস্য
বাবা ফৰিদ

বাবা ফৰিদ (প্ৰকৃত নাম ফৰিদ্দুদিন গঞ্জশকাৰ) (৪ এপ্ৰিল ১১৭৩ – ৭ মে ১২৬৬) এজন ত্ৰয়াশ শতিকাৰ পাঞ্জাৱী চুন্নী মুছলমান প্ৰচাৰক আৰু ৰহস্যবাদী আছিল, যি মধ্যযুগৰ আটাইতকৈ শ্ৰদ্ধাৰ আৰু বিশিষ্ট মুছলমান ৰহস্যবাদীসকলৰ মাজৰ এজন আছিল। তেওঁক শ্ৰদ্ধাৰে পঞ্জাৱ অঞ্চলৰ মুছলমান, হিন্দু আৰু শিখসকলৰ দ্বাৰা “বাবা ফৰিদ” বা “শ্বেখ ফৰিদ” বুলি জনা যায়, বা কেৱল “ফৰিদ্দুদিন“ গঞ্জশকাৰ বুলি জনা যায়।

তথ্য উৎস

শ্ৰেণী:সংক্ষিপ্ত জীৱনী